b'\n_START_ARTICLE_\nTriglav film (2001)\n_START_PARAGRAPH_\nTriglav film je slovenska produkcijska in distribucijska hi\xc5\xa1a, ki je bila ustanovljena leta 2001. Sede\xc5\xbe podjetja je bil najprej v Ljubljani. Triglav film od leta 2006 domuje na Rodici v Dom\xc5\xbealah._NEWLINE_Podjetje je prevzelo ime slovenskega filmskega podjetja Triglav film, ki je propadlo v \xc5\xa1estdesetih letih dvajsetega stoletja. Pod produkcijskim okriljem Triglav filma se odvija tudi PoEtika - akademija za raziskovanje umetnosti filmske re\xc5\xbeije.'